EkBass/fiwiki-20250220-pages-articles huggingface dataset:
Ei saa nauraa

Ei saa nauraa on syyskuussa 2023 MTV3-kanavalla alkanut humoristinen viihdeohjelma, jossa julkkiskilpailijat koettavat saada toisensa nauramaan, nauramatta kuitenkaan itse. Ohjelmaa juontaa Ville ”Viki” Eerikkilä. Ohjelman ensimmäisissä jaksoissa kilpailevat Joonas Kääriäinen, Paula Noronen, Jaakko Parkkali, Linnea Leino, Janne Grönroos, Jaana Saarinen, Karoliina Tuominen ja Perttu Sirviö. Myöhemmin kilpailijoiden joukkoon liittyivät Ali Jahangiri ja Miitta Sorvali. Jokaisessa jaksossa on kilpailukierros, jonka aikana kilpailijat koettavat saada toisensa nauramaan. Kierroksen päätyttyä se, joka on kierroksen aikana hymyillyt ja nauranut eniten, putoaa kilpailusta. == Jaksot == Jakso Nimi Ensiesitys Pudonnut kilpailija Katsojaluvut 1 Hyytelöityvät hymyt 1. syyskuuta 2023 436 000 2 Narahdus keittiössä 8. syyskuuta 2023 Linnea Leino 282 000 3 Pöytä on katettu 15. syyskuuta 2023 Perttu Sirviö alle 283 000 4 Roastin tuskaa 22. syyskuuta 2023 Jaana Saarinen alle 305 000 5 Ei saa haukkua 29. syyskuuta 2023 alle 292 000 6 Hahmot mökissä 6. lokakuuta 2023 Karoliina Tuominen Jaakko Parkkali alle 307 000 7 Levoton yö 13. lokakuuta 2023 Joonas Kääriäinen alle 317 000 8 Menetetyt nauruhermot 20. lokakuuta 2023 Ali Jahangiri alle 320 000 9 Vitsit vähissä 27. lokakuuta 2023 alle 322 000 10 Aktiivinen finaali 3. marraskuuta 2023 alle 348 000 == Lähteet == Luokka:2020-luvun televisiosarjat Luokka:MTV3:n televisio-ohjelmat Luokka:Viihdeohjelmat
Storstrømin amt

Storstrømin amt on vuosina 1970–2007 eteläisessä Sjællandissa toiminut amt, johon kuului 24 kuntaa. Amt lakkautettiin vuonna 2007 osana Tanskan rakenneuudistusta. == Kunnat == * Fakse * Fladså * Holeby * Holmegaard * Højreby * Langebæk * Maribo * Møn * Nakskov * Nykøbing Falster * Nysted * Næstved * Nørre Alslev * Præstø * Ravnsborg * Rudbjerg * Rødby * Rønnede * Sakskøbing * Stevns * Stubbekøbing * Suså * Sydfalster * Voldingborg == Pormestarit == Amtin pormestari on valittu vuodesta 1970 lähtien. Seuraavat henkilöt toimivat Storstrømin amtin pormestareina vuosina 1970–2006: * 1970–1984: Søren Trolborg * 1984–1997: Poul Christensen * 1998–2004: Ivan Olsen * 2004–2006: Bent Normann Olsen == Lähteet == Luokka:Tanskan amtit
The Oregon Trail

The Oregon Trail on yhdysvaltalainen videopelisarja. Pelit sijoittuvat 1800-luvun Yhdysvaltoihin, jossa pelaajan tehtävänä on ohjata ryhmää Oregonin reittiä länteen kulkevia uudisasukkaita. Sarjan ensimmäisen pelin kehittivät vuonna 1971 opettajaopiskelijat Don Rawitsch, Bill Heinemann ja Paul Dillenberger tavoitteenaan innostaa kahdeksasluokkalaisia oppimaan Yhdysvaltain historiasta ja maantiedosta sekä uudisasukkaiden elämästä. Myöhemmin pelistä on julkaistu useita eri päivitettyjä versioita eri alustoille, mukaan lukien mobiiliversio vuonna 2009. Sarjan oikeudet kuuluivat alun perin vuonna 1973 perustetulle Minnesota Educational Computing Consortiumille (MECC). 1990-luvulla ne siirtyivät The Learning Companylle, jonka Mattel osti vuonna 1999. Vuodesta 2009 sarjan pelejä on kehittänyt ja julkaissut Gameloft. Sarjan oikeudet omistaa kustannusyhtiö Houghton Mifflin Harcourt. The Oregon Trail -sarjan pelejä oli vuoteen 2013 mennessä myyty yli 65 miljoonaa kappaletta. Se on myydyllä kappalemäärällä mitattuna menestynein oppimispelisarja, ja parhaimmillaan se oli myös Yhdysvaltojen suosituimpia videopelisarjoja. Se oli usealle sukupolvelle yhdysvaltalaisia ensimmäinen kosketus videopeleihin ja ylipäänsä tietokoneen käyttöön. Sarjaan onkin tehty useita viittauksia yhdysvaltalaisessa kulttuurissa. Etenkin peleissä esiintyvästä lauseesta ”You have died of dysentery” (”Olet kuollut punatautiin”) on tullut internetilmiö, jota on muun muassa painettu t-paitoihin. Moni yhdysvaltalainen indie-pelien kehittäjä kasvoi The Oregon Trail -pelien parissa, ja niiden vaikutus näkyykin peleissä kuten Organ Trail, The Flame & The Flood, Banner Saga ja Overland. == Sarjan pelejä == * The Oregon Trail (1971) * The Oregon Trail (1985) * Oregon Trail II (1995) * The Oregon Trail 3rd Edition (1997) * The Oregon Trail 4th Edition (1999) * The Oregon Trail 5th Edition (2001) * The Oregon Trail (2009) * The Oregon Trail: American Settler (2011) * The Oregon Trail (2021) == Lähteet == *
Etelä-Jyllannin amt

Etelä-Jyllannin amt () on vuosina 1970–2007 eteläisessä Jyllannissa toiminut amt, johon kuului 23 kuntaa. Amt lakkautettiin vuonna 2007 osana Tanskan rakenneuudistusta. == Kunnat == * Aabenraa * Augustenborg * Bov * Bredebro * Broager * Christiansfeld * Gram * Gråsten * Haderslev * Højer * Lundtoft * Løgumkloster * Nordborg * Nørre Rangstrup * Rødding * Rødekro * Skærbæk * Sundeved * Sydals * Sønderborg * Tinglev * Tønder * Vojens == Pormestarit == Amtin pormestari on valittu vuodesta 1970 lähtien. Seuraavat henkilöt toimivat Etelä-Jyllannin amtin pormestareina vuosina 1970–2006: * 1970–1981: Erik Jessen * 1981–2000: Kresten Philipsen * 2000–2006: Carl Holst == Lähteet == Luokka:Tanskan amtit
Riben amt

Riben amt on vuosina 1793–2007 läntisessä Jyllannissa toiminut amt, johon kuului 14 kuntaa. Amt lakkautettiin vuonna 2007 osana Tanskan rakenneuudistusta. == Kunnat == * Billund * Blaabjerg * Blåvandshuk * Bramming * Brørup * Esbjerg * Fanø * Grindsted * Helle * Holsted * Ribe * Varde * Vejen * Ølgod == Pormestarit == Amtin pormestari on valittu vuodesta 1970 lähtien. Seuraavat henkilöt toimivat Riben amtin pormestareina vuosina 1970–2006: * 1970–1972: Kai Knudsen * 1972–1989: Frode Madsen * 1990–1993: Poul Erling Christensen * 1994–2006: Laurits Tørnæs == Lähteet == Luokka:Tanskan amtit
Johannes Wulffert

Johannes (Johan) Wulffert (;Harry Halén: Santarmisto Suomessa: Suomenmaalainen santarmikunta 1817–1917, s. 6, 38. Unholan aitta 41. Helsinki 2013.Список генеральских чинов российской императорской армии и флота: Вон–Вя Rusgeneral.ru. Viitattu 4.8.2023. 5\. maaliskuuta (J: 22. helmikuuta) 1785 Viipuri – 15. huhtikuuta (J: 3. huhtikuuta) 1848 HelsinkiDödsfall. Finlands Allmänna Tidning 17.4.1848, s. 3. Kansalliskirjaston digitaaliset aineistot. Viitattu 4.8.2023.) oli suomalainen Venäjän keisarikunnan armeijan kenraalimajuri. Wulffert palveli Venäjän armeijassa vuodesta 1802 ja osallistui Napoleonin sotiin vuosina 1805–1814. Hän sai 1804 aliluutnantin, 1807 luutnantin, 1812 kapteenin, 1813 majurin ja 1814 everstiluutnantin arvon. Hän toimi suomalaistaustaisen kenraali Georg Magnus Sprengtportenin adjutanttina. Vuonna 1815 Wulffert palveli Puolassa ja vuodesta 1816 Ahvenanmaalla. Hän oli Turun komendanttina vuosina 1820–1829 ja Suomen santarmiosaston ensimmäisenä esiupseerina eli päällikkönä Helsingissä vuosina 1829–1836. Hänet ylennettiin vuonna 1835 everstiksi ja hän siirtyi vuonna 1837 ratsuväkeen saaden samalla kenraalimajurin arvon. Vuodesta 1840 hän oli Helsingin komendanttina. Vuonna 1848 kuollut Wulffert on haudattu Helsingin Hietaniemen hautausmaan vanhalle alueelle.(Johannes Wulffertin hauta) SukuHaku, Suomen Sukututkimusseura. Viitattu 4.8.2023. Wulffertin puoliso oli Amalia Charlotta Henrika Fredrika von der Oelsnitz. Heille syntyi kahdeksan lasta. Wulffertin veli oli Suomen postiylijohtaja Alexander von Wulffert.Osmo Jussila: "Keisarikunnan moraalilääkärit: Poliittinen santarmivalvonta Suomessa 1800-luvulla", s. 13, 33 teoksessa Ajankohta: Poliittisen historian vuosikirja 1994 (toim. Mikko Majander). Helsingin yliopiston poliittisen historian laitoksen julkaisuja. Tutkijaliitto, Helsinki 1993. ==Lähteet== Luokka:Suomalaiset kenraalit Luokka:Venäläiset kenraalit Luokka:Vuonna 1785 syntyneet Luokka:Vuonna 1848 kuolleet
Allen & Unwin

Allen & Unwin on kirjapaino ja kirjojen kustantamo joka tunnetaan erityisesti J. R. R. Tolkienin ensimmäisten julkaistujen teosten (Taru Sormusten herrasta ja Hobitti) kustantamisesta. Se on vuonna 2023 Australian johtava riippumaton kustantaja. Kustannus- ja emoyhtiön alle kuuluvat nykyisin seuraavat yritykset: Allen & Unwin, Albert Street Books, Crows Nest, JOAN, Murdoch Books ja Pier 9. == Historia == 1914 Stanley (myöhemmin Sir Stanley) Unwin perusti Allen & Unwinin Isossa-Britanniassa vuonna 1914. Yritys kasvoi tasaisesti seuraavien 50 vuoden aikana ja kehitti mainetta yhtenä Ison-Britannian ja maailman johtavista kustantajista, ja sen kirjoittajia olivat muun muassa Bertrand Russell, Thor Heyerdahl ja JRR Tolkien. Ennen toista maailmansotaa ja sen jälkeen yhtiö julkaisi monia maailman johtavia radikaaleja intellektuelleja, mikä on varmistanut Allen & Unwinin jatkuvan maineen kaikkialla englanninkielisessä maailmassa. 1976 Vuonna 1976 Patrick Gallagher saapui Yhdistyneestä kuningaskunnasta perustamaan Allen & Unwinin australialaisen haaran keskittyen aluksi kirjojen luettelon laatimiseen Yhdistyneen kuningaskunnan julkaisuohjelman mukaisesti, pääasiassa yhteiskuntatieteiden ja yleisen tietokirjallisuuden alalla. == Aiheesta muualla == * Kotisivut Luokka:Kirjapainot Luokka:Brittiläiset kirjankustantamot
Ringkøbingin amt

Rinkøbingin amt on vuosina 1970–2007 läntisessä Jyllannissa toiminut amt, johon kuului 18 kuntaa. Amt lakkautettiin vuonna 2007 osana Tanskan rakenneuudistusta. == Kunnat == * Aaskov * Aulum-Haderup * Brande * Egvad * Herning * Holmsland * Holstebro * Ikast * Lemvig * Ringkøbing * Skjern * Struer * Thyborøn-Harboør * Thyholm * Trehøje * Ulfborg-Vemb * Videbæk * Vinderup == Pormestarit == Amtin pormestari on valittu vuodesta 1970 lähtien. Seuraavat henkilöt toimivat Ringkøbingin amtin pormestareina vuosina 1970–2006: * 1970–1981: Aage Ebbensgaard * 1982–1983: Lars Agerskov * 1983–1992: Anton Kristensen * 1992–1996: Svend Erik Kristensen * 1996–2006: Knud Munk Nielsen == Lähteet == Luokka:Tanskan amtit
Viborgin amt

Viborgin amt on vuosina 1793–2007 luoteisessa Jyllannissa toiminut amt, johon kuului 17 kuntaa. Amt lakkautettiin vuonna 2007 osana Tanskan rakenneuudistusta. == Kunnat == * Aalestrup * Bjerringbro * Fjends * Hanstholm * Hvorslev * Karup * Kjellerup * Morsø * Møldrup * Sallingsund * Skive * Spøttrup * Sydthy * Thisted * Tjele * Viborg == Pormestarit == Amtin pormestari on valittu vuodesta 1970 lähtien. Seuraavat henkilöt toimivat Viborgin amtin pormestareina vuosina 1970–2006: * 1970–1989: Peter E. Eriksen * 1990–2006: Bent Hansen == Lähteet == Luokka:Tanskan amtit
Tocquevillen ilmiö

Tocquevillen ilmiö tai Tocquevillen paradoksi on historioitsija Alexis de Tocquevillen (1805–1859) mukaan nimetty ilmiö. Se kertoo, että ihmisten sosiaalinen turhautuminen paradoksaalisesti lisääntyy, kun olosuhteet ja mahdollisuudet muuttuvat paremmiksi.Swedberg 2009, s. 259 Ajatus on ilmaistu Tocquevillen teoksessa Demokratia Amerikassa seuraavasti:Tocqueville, 2006, s. 653 Sosiologian klassikko Émile Durkheim (1857–1917) teki myöhemmin saman huomion teoksessaan Sosiologian metodisäännöt (1895). Hän totesi, että pyhimysten muodostamassa yhteiskunnassa tultaisiin kohisemaan erilaisista pikkurikkeistä.Pluckrose & Lindsay, 2020, s. 230 == Esimerkkejä ilmiöstä == Alexis de Tocqueville viittasi itse esimerkkiin Ranskan vallankumouksesta 1789, joka puhkesi muutamia vuosikymmeniä kestäneen taloudellisen nousukauden jälkeen. === Rasismi === Merlin Schaeffer ja Judith Kas havaitsivat 42 tutkimusta koonneessa meta-analyysissa, että parhaiten integroituneet maahanmuuttajat ja heidän jälkeläisensä kokivat muita enemmän syrjintää.Schaefer & Kas, 2023 Euroopan unionin (FRA) tutkimuksessa vuonna 2018 todettiin, että 12 jäsenvaltion joukosta Afrikasta peräisin olevat maahanmuuttajat ilmoittivat Suomessa muita useammin rasistisesta häirinnästä. Tulosta on pidetty todisteena siitä, että Suomi on Euroopan unionin rasistisin maa, mutta Tocquevillen ilmiö antaa myös toisen tulkintamahdollisuuden. Myös romaneilla on Suomessa enemmän syrjintäkokemuksia kuin esimerkiksi Unkarissa tai Kreikassa. Romaniasiain neuvottelukunnan pääsihteeri Janette Grönfors on toisaalta todennut, että "Suomi on ehdottomasti Euroopan paras maa romaneille". === Sukupuolten tasa-arvo === Sukupuolten tasa-arvoa koskeva debatti on lisääntynyt sen jälkeen, kun tasa-arvo on parantunut. Tasa-arvon puutteesta valitettiin vain vähän 50 vuotta sitten, jolloin erot olivat nykyistä suurempia. === Kulttuurinen omiminen === Kulttuurinen omiminen tai kulttuurinen appropriaatio() tarkoittaa epäeettisenä pidettyä tekoa, jossa ”etuoikeutetun” ryhmän jäsen ottaa käyttöönsä toiseen ryhmään kuuluvan identiteetin ominaisuuksia tai kulttuurisia tuotteita. On alettu keskustella vähemmistöön kuuluvien henkilöiden oikeudesta siihen, että heitä esitetään taiteessa heidän omilla ehdoillaan. On pohdittu, onko eettisesti oikein, että näyttelijä muuntautuu fyysisesti toisen ihmisryhmän edustajaksi tai toiseksi henkilöksi (esimerkiksi blackface tai nenäproteesi). == Katso myös == * Rasismi Suomessa == Lähteet == * * * * === Viitteet === Luokka:Sosiologia
Mykola Andrusiv

Mykola Ivanovytš Andrusiv, (19. joulukuuta 1861 Odessa – 27. huhtikuuta 1924 Praha, Tšekkoslovakia) oli ukrainalainen maantieteilijä ja paleontologi. Hän oli Tarton ja Kiovan yliopiston professori 1905–1912, Venäjän tiedeakatemian täysjäsen ja vuodesta 1920 Ukrainan tiedeakatemian täysjäsen. Andrusivin merkittävimmät työt käsittelevät Krimin, Kaukasian ja Transkaspian alueiden neogeenikauden stratigrafiaa ja paleontologiaa. Hän kehitti Pontisen altaan neogeenikauden stratigraafista mallia, laati paleografisia karttoja Mustanmeren altaasta neogeenikaudella ja antopogeenikaudella ja määritteli, että Mustanmerenallas oli rikkivedyn saastuttama. Andrusivin työn perinnöllä on ollut merkitystä öljykenttien löytämisessä uusilta alueilta. ==Lähteet== ==Aiheesta muualla== * Bio,ukrop.com Arkistoitu artikkeli Luokka:Ukrainalaiset tieteilijät Luokka:Vuonna 1861 syntyneet Luokka:Vuonna 1924 kuolleet
Puhdas dysautonomia

Puhdas dysautonomia eli Bradbury–Egglestonin oireyhtymä on autonomisen hermoston neurodegeneratiivinen sairaus, joka ei yleensä vaikuta keskushermostoon. Sen oireet puhkeavat usein keski-iässä tai myöhemmin, mutta alkamisikä voi olla varhaisempikin.Pure autonomic failure Genetic and Rare Diseases Information Center, viitattu 4.8.2023 Puhtaan dysautonomian syy on tuntematon.Puhdas dysautonomia (Orphanet) Terveyskirjasto 24.11.2014, viitattu 4.8.2023 Siihen ei liity perinnöllisyyttä.Pure autonomic failure Orphanet, viitattu 4.8.2023 Erittäin yleisiä puhtaan dysautonomian oireita ovat dysautonomian ja poikkeavan katekoliamiinitason lisäksi anhidroosi ja ortostaattinen hypotensio. Puhdas dysautonomia voi johtaa Hornerin oireyhtymän kehittymiseen. Ortostaattista hypotensiota pidetään pääoireena. Siinä verenpaine putoaa äkillisesti seisomaan noustessa, mikä voi johtaa heikotukseen, huimaukseen ja näköhäiriöihin. Yleisiä oireita puhtaassa dysautonomiassa ovat myös ummetus, virtsaamisvaikeus, pyörtyminen (synkopee) ja virtsainkontinenssi. Impotenssi voi kehittyä. Mahdollisia muita oireita ovat väsymys ja unihäiriöt. Usein oireet pahenevat ajan mittaan. Eteneminen on kuitenkin hidasta ja tapahtuu vuosikymmenten saatossa. Joskus puhdas dysautonomia saattaa johtaa muuhun sairauteen, kuten Parkinsonin tautiin, Lewyn kappale -tautiin tai monisysteemiatrofiaan. Puhtaan dysautonomian oireet johtuvat Lewyn kappaleiden kertymisestä autonomisen hermoston soluihin. Lewyn kappaleet rajoittavat noradrenaliinin tuotantoa ja vapautumista hermosoluista, mikä johtaa hypotensioon eli matalaan verenpaineeseen. Puhdas dysautonomia kuuluu synukleinopatioihin. Noradrenaliinitaso on sairastuneilla levossa matala eikä nouse seisoma-asennossa. Kuvantamistutkimuksissa ei ole havaittavissa poikkeavuuksia. Diagnostiikka perustuu oirekuvaan, kliiniseen tarkasteluun ja perusteelliseen neurologiseen tutkimukseen. Puhtaaseen dysautonomiaan liittyvää matalaa verenpainetta voidaan hoitaa midodriinilla, fludrokortisonilla ja lääkkettömin keinoin, kuten tukisukilla, runsaalla nesteytyksellä ja suolalisillä. Puhtaan dysautonomian tarkka esiintyvyys on tuntematon, mutta sen on arvioitu sijoittuvan luokkaan 1–9/1 000 000. == Lähteet == Luokka:Neurologiset sairaudet
Enrico Brazzoli

Enrico Brazzoli (s. 27. kesäkuuta 1965) on italialainen ralliautoilija. Hän ajaa WRC2- ja WRC3-sarjoissa. Hänen kartanlukijansa on Manuel Fenoli. Brazzoli ja Luca Beltrame voittivat WRC3-sarjan mestaruuden vuonna 2018 Peugeot 208 R2 -autolla. == Lähteet == Luokka:Italialaiset ralliautoilijat Luokka:Vuonna 1965 syntyneet Luokka:Elävät henkilöt
Pohjois-Jyllannin amt

Pohjois-Jyllannin amt () on vuosina 1970–2007 pohjoisessa Jyllannissa toiminut amt, johon kuului 27 kuntaa. Amt lakkautettiin vuonna 2007 osana Tanskan rakenneuudistusta. == Kunnat == * Aabybro * Aalborg * Aars * Arden * Brovst * Brønderslev * Dronninglund * Farsø * Fjerritslev * Frederikshavn * Hadsund * Hals * Hirtshals * Hjørring * Hobro * Læsø * Løgstør * Løkken-Vrå * Nibe * Nørager * Pandrup * Sejlflod * Sindal * Skagen * Skørping * Støvring * Sæby == Pormestarit == Amtin pormestari on valittu vuodesta 1970 lähtien. Seuraavat henkilöt toimivat Pohjois-Jyllannin amtin pormestareina vuosina 1970–2006: * 1970–1978: Grete Kirketep Nielsen * 1978–1983: Jens M. Nielsen * 1983–1997: Søren Madsen * 1998–2007: Orla Hav == Lähteet == Luokka:Tanskan amtit
Böömin-Määrin ylängöt

Böömin-Määrin ylängöt ovat laajin ylänköalue Tšekissä. Se sijaitsee historiallisten alueiden, Böömin ja Määrin rajan molemmin puolin. Ylänköalue on 11750 neliökilometrin laajuinen ja useat huiput ovat suurin piirtein 700 metriä korkeita. Alueella maasto on yleensä lievästi kumpuilevaa. Ylänköalueella on laaksoja, jokia ja metsiä. Alueella virtaavat Moravan sivujoet Jhlava ja Oslava sekä Elben sivujoet Sázava ja Želvka. Alueen korkeimpia huippuja ovat 765 metriä korkea Křemešnik, 837 metriä korkea Javořice ja 744 metriä korkea Strážiště. Ylänköalueen toisella puolella, Määrissä maaston muodot vaihtelevat enemmän kuin Böömin alueella, missä maasto on enimmäkseen mäkimaastoa. == Lähteet == Luokka:Tšekin maantiede
Aarhusin amt

Aarhusin amt () on vuosina 1793–2007 itäisessä Jyllannissa toiminut amt, johon kuului 26 kuntaa. Amt lakkautettiin vuonna 2007 osana Tanskan rakenneuudistusta. == Kunnat == * Aarhus * Ebeltoft * Galten * Gjern * Grenaa * Hadsten * Hammel * Hinnerup * Hørning * Langå * Mariager * Midtdjurs * Nørhald * Nørre Djurs * Odder * Purhus * Randers * Rosenholm * Rougsø * Ry * Rønde * Samsø * Silkeborg * Skanderborg * Sønderhald * Them == Pormestarit == Amtin pormestari on valittu vuodesta 1970 lähtien. Seuraavat henkilöt toimivat Aarhusin amtin pormestareina vuosina 1970–2006: * 1970–1981: Robert Svane Hansen * 1982–1997: Ib Frederiksen * 1998–2006: Johannes Flensted-Jensen == Lähteet == Luokka:Tanskan amtit
Jan Černý (ralliautoilija)

Jan Černý (s. 6. kesäkuuta 1990) on tšekkiläinen ralliautoilija. Hän ajaa WRC3-sarjassa ja rallin EM-sarjassa kartanlukijanaan Petr Černohorský. Hän on moninkertainen Tšekin rallisarjan mestari. Vuonna 2022 hän sijoittui WRC3-sarjassa kolmanneksi Lauri Joonan ja Sami Pajarin jälkeen. Sarjan kauden päättäneessa Katalonian rallissa Černý sai 10 sekunnin aikasakon myöhästymisestä aikatarkastukseen, jolloin Joona voitti kilpailun. == Lähteet == Luokka:Tšekkiläiset ralliautoilijat Luokka:Vuonna 1990 syntyneet Luokka:Elävät henkilöt
Steenin I hallitus

Steenin I hallitus oli Norjan hallitus 6. maaliskuuta 1891 – 2. toukokuuta 1893. Se koostui pelkästään Venstrestä. ==Ministerit== Pääministeri * Johannes Steen Valtiovarainministeri * Johannes Steen Pääministeri Tukholmassa * Otto Blehr Oikeusministeri * Ole Anton Qwam Tilintarkastusministeri * Hans Nysom 6.3.1891–28.11.1891 * Thomas von Westen Engelhart 28.11.1891–15.7.1892 * Jacob Otto Lange 15.7.1892–2.5.1893 Sisäministeri * Wollert Konow Kirkko- ja opetusministeri * Vilhelm Andreas Wexelsen 6.3.1891–15.7.1892 * Carl Berner 15.7.1892–2.5.1893 Puolustusministeri * Peter Theodor Holst Työministeri * Hans Nysom ==Lähteet== Luokka:Norjan hallitukset
Lorry

Lorry oli vuosina 1989–1995 SVT:llä esitetty ruotsalainen satiirinen sketsiohjelma. Sen jäseniä olivat muun muassa Peter Dalle, Lena Endre, Claes Månsson, Ulla Skoog, Johan Ulveson, Stefan Sauk, Gunilla Röör ja Suzanne Reuter. Ohjelman huumori poiki useita valituksia Ruotsin radio- ja televisiolautakuntaan. ==Lähteet== ==Aiheesta muualla== * Ohjelma SVT Play -palvelussa Luokka:Huumoriryhmät Luokka:Ruotsalaiset sketsisarjat Luokka:SVT:n televisio-ohjelmat
Pro ecclesia -mitali

Pro ecclesia -mitali on Suomen evankelis-luterilaisen kirkon jakama kunnianosoitus. Kunnianosoitusta jaetaan suurin piirtein viisi vuodessa. Mitalin voi saada sellainen henkilö, joka on ansioitunut kirkon työssä joko seurakunnan, hiippakunnan tai valtakunnan tasolla. Mitalia jakaa kirkkohallitus, jonka alaisuudessa toimii erillinen kunnianosoitusten toimikunta. * kunniamerkin nauha == Lähteet == Luokka:Suomen evankelis- luterilaisen kirkon palkinnot
Ford Fiesta Rally2

Ford Fiesta Rally2 (alun perin Ford Fiesta R5 Mk. II) on M-Sportin kehittämä Rally2-luokan ralliauto. Auto on julkaistu vuonna 2020 seuraajana M-Sportin Ford Fiesta R5:lle. Auton suunnittelu ja kehitys alkoi tammikuussa 2018. Auton aerodynamiikkaa on parannettu vuonna 2022 ja runkoa on parannettu vuonna 2023. Päivitetty versio autosta tulee Keski-Euroopan MM-rallissa 18 kuukauden työn jälkeen kun FIA:n homologaatio valmistuu. Autoon on kehitetty muun muassa uusi takajousitus ja uudet iskunvaimentimet. == Lähteet == == Aiheesta muualla == * Tulokset eWRC-sivustolla Fiesta Rally2 Luokka:Rally2-autot
Hyundai i20 N Rally2

Hyundai i20 N Rally2 on Hyundai Motorsportin Rally2-luokan ralliauto, joka on seuraaja Hyundai i20 R5 -autolle. Auto on esitelty lokakuussa 2020. Auton ensimmäinen kilpailu oli Ypres-ralli elokuussa 2021. Autossa 1,6-litrainen turboahdettu moottori, jossa on suoraruiskutus. Moottori tuottaa 290 hevosvoimaa tehoa ja 420 Nm vääntöä. Autossa on viisivaihteinen sekventiaalinen vaihteisto ja neliveto. Auto painaa . Hyundai on kertonut elokuussa 2024, ettei ole jatkamassa Rally2-auton kehitystä koska i20-mallin tuotanto loppuu ja sääntökausi on päättymässä. == Lähteet == == Aiheesta muualla == * Tulokset eWRC-sivustolla i20 N Rally2 Luokka:Rally2-autot
UCI World Tour 2021

UCI World Tour 2021 oli yhdestoista kausi, jolloin maantiepyöräilyn miesten korkeimman kategorian kilpailut kuuluivat UCI World Tour -sarjaan. Kausi alkoi UAE Tourilla helmikuun 21. päivä ja päättyi Lombardian ympäriajoon 9. lokakuuta 2021. Sarjassa oli alunperin tarkoitus olla 35 eri kilpailua, mutta koronaviruspandemian vuoksi osa kilpailuista jouduttiin perumaan tai siirtämään. Lopulta kilpailuja järjestettiin kaikkiaan 29, joista osa tavallista poikkeavana päivämääränä. Esimerkiksi kevään klassikkokilpailuihin lukeutuvat Pariisi–Roubaix ja Eschborn–Frankfurt jouduttiin järjestämään syksyllä. == Kilpailut == UCI World Tour -kilpailut vuonna 2021 Kilpailu Päivä(t) Voittaja Toinen Kolmas UAE Tour 21.–27. helmikuuta Omloop Het Nieuwsblad 27. helmikuuta Strade Bianche 6. maaliskuuta Pariisi–Nizza 7.–14. maaliskuuta Tirreno–Adriatico 10.–16. maaliskuuta Milano–San Remo 20. maaliskuuta Katalonian ympäriajo 22.–28. maaliskuuta Classic Brugge–De Panne 24. maaliskuuta E3 Saxo Bank Classic 26. maaliskuuta Gent–Wevelgem 28. maaliskuuta Dwars door Vlaanderen 31. maaliskuuta Flanderin ympäriajo 4. huhtikuuta Baskimaan ympäriajo 5.–10. huhtikuuta Amstel Gold Race 18. huhtikuuta La Flèche Wallonne 21. huhtikuuta Liège–Bastogne–Liège 25. huhtikuuta Tour de Romandie 27. huhtikuuta – 2. toukokuuta Italian ympäriajo 8.–30. toukokuuta Critérium du Dauphiné 30. toukokuuta – 6. kesäkuuta Sveitsin ympäriajo 6.–13. kesäkuuta Ranskan ympäriajo 26. kesäkuuta – 18. heinäkuuta Clásica de San Sebastián 31. heinäkuuta Puolan ympäriajo 9.–15. elokuuta Espanjan ympäriajo 14. elokuuta – 5. syyskuuta Bretagne Classic Ouest–France 29. elokuuta / Benelux Tour 30. elokuuta – 5. syyskuuta Eschborn–Frankfurt 19. syyskuuta Pariisi–Roubaix 3. lokakuuta Lombardian ympäriajo 9. lokakuuta === Järjestämättä jääneet kilpailut === * Tour Down Under (19.–24. tammikuuta, ) * Cadel Evans Great Ocean Road Race (31. tammikuuta, ) * Grand Prix Cycliste de Québec (10. syyskuuta, ) * Grand Prix Cycliste de Montréal (12. syyskuuta, ) * Hamburg Cyclassics (15. elokuuta, ) * Tour of Guangxi (14.–19. lokakuuta, ) == Joukkueet == UCI WorldTeam -joukkueet kaudella 2021. == Lähteet == 2021 Luokka:Pyöräilykausi 2021
Volkswagen Polo GTI R5

Volkswagen Polo GTI R5 on Volkswagen Motorsportin R5-luokan ralliauto, joka on Volkswagenin ensimmäinen ralliauto menestyksekkään Volkswagen Polo R WRC:n jälkeen. Auton ensimmäinen kilpailu oli Katalonian rallissa vuonna 2018 Petter Solbergin ajamana. Auto painaa , autossa on turboahdettu 1,6-litrainen nelisylinterinen moottori, jossa on suoraruiskutus. Moottori tuottaa 272 hevosvoimaa tehoa ja 400 Nm vääntöä. Autossa on viisivaihteinen sekventiaalinen vaihteisto ja neliveto. == Lähteet == == Aiheesta muualla == * Tulokset eWRC-sivustolla Polo GTI R5 Luokka:R5-autot
Nikolai Šipov

Nikolai Nikolajevitš Šipov (; 29. maaliskuuta (J: 17. maaliskuuta) 1846 – 28. maaliskuuta (J: 15. maaliskuuta) 1911 Pietari)Список генеральских чинов российской императорской армии и флота: Шим-Шр Rusgeneral.ru. Viitattu 4.8.2023.Generaladjutanten N. N. Schipoffs frånfälle. Hufvudstadsbladet 31.3.1911, s. 8. Kansalliskirjaston digitaaliset aineistot. Viitattu 4.8.2023.Venäjältä. Uusi Suometar 2.4.1911, s. 10. Kansalliskirjaston digitaaliset aineistot. Viitattu 4.8.2023. oli venäläinen jalkaväenkenraali, joka toimi Suomen kenraalikuvernöörin apulaisena vuosina 1899–1902. == Elämäkerta == Šipov valmistui keisarillisesta Aleksanterin lyseosta vuonna 1865, suoritti upseeritutkinnon ja aloitti sotilasuransa kornettina Henkikaartin Chevalierkaartissa vuonna 1866.Шипов Николай Николаевич Яик (Yaik.ru), Internet Archive. Viitattu 4.8.2023. Hän siirtyi komentamaan 13. rakuunarykmenttiä Turkin sodan aikana vuonna 1878. Vuosina 1881–1884 hän komensi Chevalierkaartia ja osallistui tässä ominaisuudessa keisari Aleksanteri III:n kruunajaisiin. Šipov oli vuosina 1885–1893 Uralin kasakoiden atamaanina ja samalla Uralskin alueen sotilaskuvernöörinä. Hän auttoi kehittämään alueen taloutta ja pani alulle Uralskiin johtavan rautatien rakentamisen. Šipov oli Henkikaartin 1. ratsuväkidivisoonan komentajana vuosina 1893–1896 ja sen jälkeen Henkikaartin komentajan, suuriruhtinas Vladimir Aleksandrovitšin erikoistehtävissä. Hänet ylennettiin kenraalimajuriksi 1883 ja kenraaliluutnantiksi 1894. Šipov nimitettiin Suomen kenraalikuvernöörin apulaiseksi maaliskuussa 1899. Suomalaiset toivoivat hänen hillitsevän kenraalikuvernööri Nikolai Bobrikovia, mutta hän osoittautui Bobrikovin ohjeiden uskolliseksi toimeenpanijaksi. Hän oli puheenjohtajana useissa Bobrikovin aloitteesta perustetuissa komiteoissa: vuonna 1899 asetetuissa lehdistösensuurikomiteassa ja komissiossa, joka pohti senaatin toimivallan rajoittamista, vuonna 1901 asetetussa tilattoman väestön kysymystä ratkoneessa komiteassa sekä vuonna 1902 asetetussa työryhmässä, jonka ehdotuksesta postilaitokselle annettiin valtuudet avata mitä tahansa epäilyttäviä lähetyksiä. Šipov joutui eroamaan tehtävästään maaliskuussa 1902 astman vuoksi.Tuomo Polvinen: Valtakunta ja rajamaa: N. I. Bobrikov Suomen kenraalikuvernöörinä 1898–1904, s. 135–136, 184–185, 235–236, 289, 374. WSOY, Helsinki 1984. Šipovin kerrottiin menettäneen suuren omaisuuden uhkapeleissä. Suomen-kautensa jälkeen Šipov nimitettiin Venäjän sotaneuvostoon vuonna 1902. Hänet ylennettiin jalkaväenkenraaliksi vuonna 1904 ja kenraaliadjutantiksi vuonna 1906. Hänet nimitettiin tammikuussa 1911 Venäjän valtakunnanneuvostoon, mutta hän kuoli pari kuukautta myöhemmin astmaan. Šipovin samanniminen poika oli kenraalimajuri Venäjän armeijassa.Шипов Николай Николаевич Grwar.ru. Viitattu 4.8.2023. ==Lähteet== ==Aiheesta muualla== Luokka:Venäläiset kenraalit Luokka:Vuonna 1846 syntyneet Luokka:Vuonna 1911 kuolleet
Akropolis-ralli 1979

Akropolis-ralli 1979 (viralliselta nimeltään 26. Acropolis Rally) oli rallin maailmanmestaruussarjan kilpailu kaudella 1979. Kilpailu järjestettiin 28. - 31\. toukokuuta 1979. Kilpailu oli kauden viides ja erikoiskokeiden yhteispituus oli (suunniteltu pituus oli ). Kilpailuun ilmoittautui 174 autokuntaa, joista 153 lähti kilpailuun ja 20 pääsi maaliin. Kilpailun aikataulu oli niin tiukka, että kukaan kilpailijoista ei selvinnyt ilman aikasakkoja. Autot lähtivät reitille minuutin välein, joka johtii näkyvyysongelmiin pölyn vuoksi. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Björn Waldegård Hans Thorszelius Ford Escort RS1800 13:35.06 0.0 2\. Timo Salonen Seppo Harjanne Datsun 160J 14:07.04 +31.58 3\. Harry Källström Claes Billstam Datsun 160J 14:11.39 +36.33 4\. Jean Ragnotti Jean-Marc Andrié Renault 5 Alpine 14:19.16 +44.10 5\. Anastasios Markouizos Konstantinos Stefanis Ford Escort RS 14:36.01 +1:00.55 6\. George Moschous "Simetra II" Datsun 160J 14:54.27 +1:19.21 7\. Evangelos Gallo Demetro Petropoulos Datsun 160J 15:04.08 +1:29.02 8\. Václav Blahna Jiří Motal Skoda 130 16:09.22 +2:34.16 9\. Nikolai Jelizarov Viktor Moskovski Lada 1600 16:12.20 +2:37.14 10\. Sergei Vukovitš Anatoli Brum Lada 1600 16:33.11 +2:58.05 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1979 Luokka:Akropolis-ralli
Škoda Fabia RS Rally2

Škoda Fabia RS Rally2 on Škoda Motorsportin valmistama Rally2-luokan ralliauto. Autossa on 1,6-litrainen turboahdettu moottori. Autossa on viisivaihteinen sekventiaalinen vaihteisto ja neliveto. Moottori tuottaa 289 hevosvoimaa tehoa ja 430 Nm vääntöä. Auto esiteltiin kesäkuussa 2022 korvaamaan menestyksekkäät R5-luokan edeltäneet mallit. == Kehitys == Edeltävään malliin verrattuna autossa on uusi moottori, jossa on useita eroja aiempaan. Kehityksen aikana autoa testattiin asfaltilla, soralla ja lumella vuoden aikana Euroopassa. Autoa testattiin Tšekissä, Ranskassa, Italiassa, Kroatiassa, Saksassa, Belgiassa, Espanjassa ja Suomessa. Auton testaamiseen osallistuivat Andreas Mikkelsen, Kris Meeke, Emil Lindholm ja Jan Kopecký. == Erot sarjatuotantomalliin == Ralliversion kori on peräisin sarjatuotetusta versiosta sääntöjen mukaan, mutta koriin vaihdetaan puskurit, lokasuojien levikkeet, peilit, spoilerit aerodynamiikkaa varten ja nelivetoa varten lattiaan tehdään kardaanitunneli. Avattavat ikkunat vaihdetaan kiinteiksi polykarbonaattisiksi, joissa on saranoitu tuuletus. Konepelti sekä takaluukku kiinnitetään pakollisella lukituksella. Iskunvaimennus takana muutetaan sääntöjen mukaiseksi McPherson-tyyppiseksi. Jarrut vaihdetaan jäähdytetyiksi monimäntäisiksi ja vaihteistoksi vaihdetaan viisivaihteinen sekventiaalinen vaihteisto. Sisälle asennetaan turvakehikko ja istuimet sekä turvavyöt vaihdetaan. Mittaristo, käsijarrukahva sekä polkimet muutetaan. == Lähteet == == Aiheesta muualla == * Tulokset eWRC-sivustolla Fabia RS Rally2 Luokka:Rally2-autot
Peittokoodi

peittokoodi on koodausteoriassa joukko elementtejä (kutsutaan koodisanoiksi) tilassa, jonka ominaisuus on, että tilan jokainen elementti on kiinteän etäisyyden päässä jostakin koodisanasta. == Määrittely == Olkoon q\geq 2, n\geq 1, R\geq 0 kokonaislukuja. Koodia C\subset Q^n yli aakkoston Q kooltaan |Q| = q kutsutaan q R -peittäväksi koodiksi pituudeltaan n, jos jokaiselle sanalle y\in Q^n on olemassa sellainen koodisana x\in C, että Hammingin etäisyys d_H(x,y)\leq R. Toisin sanoen, pallot tai säteet tai rook-domainit halkaisijaltaan R Hamming-mitan suhteen C:n koodisanojen ympärillä täytyy tyhjentää rajallisen metrisen avaruuden Q^n. Koodin C peittävä säde on pienin R siten että C on R-peittävä. Jokainen täydellinen koodi on minimikokoinen peittokoodi. == Esimerkki == C = {0134,0223,1402,1431,1444,2123,2234,3002,3310,4010,4341} on 5-ary 2-peittävä neljän merkin pituinen koodi.P.R.J. Östergård, Ylärajat q-peittokoodeille, IEEE Transactions on Information Theory, 37 (1991), 660-664 Erityinen tapaus on jalkapallopelien pooli-ongelma, joka perustuu jalkapallovedonlyöntiin, jossa tavoitteena on saada aikaan n jalkapallo-ottelun vedonlyöntijärjestelmä, jossa lopputuloksesta riippumatta on korkeintaan R 'häviötä'. Siten n:lle ottelulle, joissa on korkeintaan yksi 'häviö', etsitään kolminkertaista peittoa, K3(n,1). n 1 2 3 4 5 6 7 8 9 10 11 12 13 14 K3(n,1) 1 3 5 9 27 71-73 156-186 402-486 1060-1269 2854-3645 7832-9477 21531-27702 59049 166610-177147 K3(n,2) 1 3 3 8 15-17 26-34 54-81 130-219 323-555 729 1919-2187 5062-6561 12204-19683 K3(n,3) 1 3 3 6 11-12 14-27 27-54 57-105 117-243 282-657 612-1215 1553-2187 == Peittävyysongelma == Pienimmän koon määrittely K_q(n,R) pituuden n peittävälle koodille q-ary R on erittäin kova ongelma. Monissa tapauksissa vain ylä- ja alarajat tunnetaan, ja niiden välillä on suuri ero. Jokainen peittävän koodin rakenne antaa ylärajan Kq(n, R). Alarajat sisältävät pallon peittävän rajan ja Rodemichin rajat K_q(n,1)\geq q^{n-1}/(n-1) ja K_q(n,n-2)\geq q^2/(n-1).E.R. Rodemich, Covering by rook-domains, Journal of Combinatorial Theory, 9 (1970), 117-128 Peittävyysongelma liittyy läheisesti pakkausongelmaan Q^n, joka on enimmäiskoon määrittäminen q-ary e- virheenkorjauskoodi pituudella n. == Sovelluksia == Standardointi koodien peittämiseksi luettelee seuraavat sovellukset Elsevier (1997) . * Puristus vääristymällä * Virheiden ja poistojen purku * Lähetys yhteenliitetyissä verkoissa * JalkapallopoolitH. Hämäläinen, I. Honkala, S. Litsyn, P.R.J. Östergård, Football pools - a game for mathematicians, American Mathematical Monthly, 102 (1995), 579-588 * Kerran kirjoitetut muistot * Berlekamp-Gale -peli * Puheen koodaus. Puhekoodaus on datan pakkaussovellus puhetta sisältäviin digitaalisiin äänisignaaleihin. Puhekoodaus käyttää puhekohtaista parametrien estimointia käyttämällä äänisignaalin käsittelytekniikoita puhesignaalin mallintamiseen yhdistettynä yleisiin tiedonpakkausalgoritmeihin, jotka edustavat tuloksena olevia mallinnettuja parametreja kompaktissa bittivirrassa. * Matkapulimien tietoliikenne * Osajoukkosummat ja Cayley- kaaviot == Lähteet == Luokka:Koodausmenetelmät Luokka:Diskreetti matematiikka
Kempower

Kempower on suomalainen yritys, joka valmistaa sähköajoneuvojen pikalatauslaitteita. Kempowerin tehdas sijaitsee Lahdessa entisessä Scanian bussitehtaassa. Kempowerilla on kaksi tehdasta, joissa on yhteensä lähes 14 000 m2 tuotanto-, laboratorio- ja toimitilaa. Vuonna 2023 Kempower avasi uuden tehtaan Pohjois-Carolinan Durhamissa. Kempin suvun omistama Kemppi Group omistaa Kempowerista lähes 70 prosenttia. Kemppi Group omistaa myös hitsauslaitteita valmistavan Kempin. Kempower Oyj rekisteröitiin 2017. Yritys aloitti toimintansa 2018. Liiketoiminnan kehitys henkilöstömäärä liikevaihto € liikevoitto € 2018 20 000 -641 000 2019 327 000 −2 221 000 2020 3 252 000 −2 220 000 2021 26 604 000 846 000 2022 maaliskuu 176 97 438 000 4 399 000 kesäkuu 260 syyskuu 300 2023 kesäkuu 596 Vuoden 2022 maaliskuussa Kempowerin henkilöstön lukumäärä oli 176 ja kesäkuun lopussa 260. Syyskuun lopulla henkilöstöä oli runsaat 300. Seuraavan vuoden kesäkuuhun mennessä työntekijämäärä oli kasvanut 596:een. Liikevaihto oli 20 000 € vuonna 2018, 327 000 € vuonna 2019, 3 252 000 € vuonna 2020, 26 604 000 € vuonna 2021 ja 97 438 000 € vuonna 2022. Liikevoitto oli vuonna 2018 -641 000 €; vuonna 2019 -2 221 000 €; vuonna 2020 -2 220 000 €; vuonna 2021 846 000 € ja vuonna 2022 4 399 000 €. Kempower listautui Helsingin pörssin First North -kasvuyhtiölistalle joulukuussa 2021. Vuonna 2024 yhtiön osake siirtyi pörssilistalle Yrityksen toimitusjohtaja on Tomi Ristimäki. == Lähteet == == Aiheesta muualla == * Kempower * https://youtu.be/EmuIolKO0qo?t=1060 Bjørn Nyland esittelee Kempowerin latausasemaa Luokka:Suomalaiset pörssiyhtiöt
Eero Saukkonen

Eero Juhani Saukkonen (21. maaliskuuta 1947 Lieksa – 30. heinäkuuta 2023 Kuopio) oli suomalainen yritysjohtaja ja osuustoimintavaikuttaja, joka sai kauppaneuvoksen arvonimen. Viitattu 5.8.2023. Eero Saukkonen syntyi toimitusjohtaja Erkki Iivari Saukkosen ja Alma Kristiina Kuirin perheeseen ja avioitui 1969 luonnontieteiden kandidaatti Liisa Kaarina Isoahon kanssa. Saukkonen tuli ylioppilaaksi Ruoveden yhteiskoulusta 1967 ja valmistui ekonomiksi Vaasan kauppakorkeakoulusta 1971. Hän suoritti myös useita liikkeenjohdon kursseja ja koulutusohjelmia. Saukkonen oli Ruoveden Osuuskaupan harjoittelija 1958–1968, SOK:n Vaasan konttorin kesäapulainen 1969–1970 ja konttorinjohtajan assistentti 1971–1972, SOK:n Kuopion piirikonttorin konttoripäällikkö 1972–1977 ja apulaisjohtaja ja kenttäpäällikkö 1978–1980, SOK:n pääkonttorin kenttäosaston osastopäällikkö 1980–1983, kaupparyhmän suunnitteluosaston osastopäällikkö 1983–1984 ja kenttäosaston osastonjohtaja 1984–1985, Kuopion Osuuskaupan toimitusjohtaja ja hallituksen puheenjohtaja 1985–1991 sekä Osuuskauppa PeeÄssän toimitusjohtaja ja hallituksen puheenjohtaja 1992–2005. Saukkonen, jolla oli myös useita asiantuntija- ja luottamustehtäviä, muistetaan S-ryhmän ostohyvitysjärjestelmän alkuperäisenä kehittäjänä ja kokeilijana. Kauppaneuvoksen arvonimen hän sai 2002. == Lähteet == Luokka:Suomalaiset yritysjohtajat Luokka:Suomalaiset osuustoimintaliikkeen vaikuttajat Luokka:Kauppaneuvokset Luokka:Vuonna 1947 syntyneet Luokka:Vuonna 2023 kuolleet
Černý

Černý tai Cerny on muun muassa seuraavien henkilöiden sukunimi: * David Černý (s. 1967), tšekkiläinen kuvanveistäjä * František Černý (s. 1959), tšekkiläinen jääkiekkoilija * Harald Cerny (s. 1973), itävaltalainen jalkapalloilija * Jakub Černý (s. 1987), tšekkiläinen jääkiekkoilija * Jan Černý (1874–1959), tšekkoslovakialainen poliitikko, pääministeri ja Määrin kuvernööri * Jan Černý (s. 1990), tšekkiläinen ralliautoilija * Josef Černý (s. 1939), tšekkoslovakialainen jääkiekkoilija * Mark Cerny (s. 1964), yhdysvaltalainen videopelien ja pelikonsolien suunnittelija * Pavel Černý (s. 1962), tšekkiläinen jalkapalloilija * Rádek Černý (s. 1974), tšekkiläinen jalkapallomaalivahti * Václav Černý (s. 1997), tšekkiläinen jalkapalloilija.
Bergenin kaupunginkirjasto

Bergenin kaupunginkirjasto (norj. Bergen Offentlige Bibliotek, lyh. BOB) on Bergenissä sijaitseva Norjan toiseksi suurin kunnallinen kirjasto. Laitos perustettiin vuonna 1874. Bergenin keskustassa sijaitseva päärakennus valmistui vuonna 1917 ja sen suunnitteli Olaf Nordhagen. Sen lisäksi kirjastolla on yhdeksän sivukirjastoa. Vuonna 2008 kirjaston kokoelmiin kuului noin 700 000 kirjaa, 880 sanoma- tai aikakauslehteä, 35 000 nuotit ja 11 000 äänitettä. Kirjastossa on kaupunginhistoriallinen erikoiskokoelma, johon on koottu kaikki Bergenissä vuosina 1721–1900 julkaistut tekstit. Lisäksi Edvard Grieg testamenttasi oman yksityiskirjastonsa kirjastolle. Bergen Library Interior Panorama.jpg|Panoraamakuva kirjaston sisätiloista. ==Lähteet== ==Aiheesta muualla== * Kirjaston verkkosivut Luokka:Norjan kirjastot kaupunginkirjasto
Byparken

Byparken on Bergenin keskustassa sijaitseva kaupunkipuisto. Sen pinta-ala on noin 7,2 hehtaaria. Byparken perustettiin vuoden 1855 kaupunkipalon jälkeen, ja se oli Bergenin ensimmäinen julkinen puisto. Puiston keskellä on Lille Lungegårdsvann -niminen lampi. Byparkenin länsiosassa on torimainen Festplassen-aukio, ja sen vieressä viheralue, jossa on Edvard Griegiä esittävä patsas ja Harald Sæverudin muistomerkki. ==Kuvia== Ingebrigt Vik - Edvard Grieg statue i Bergen.jpg|Edvard Griegin patsas (Ingebrikt Vik, 1917) Sæverudmonumentet.jpg|Harald Sæverudin muistomerkki. Taustalla Permanenten. 17Mai2009 1.jpg|Norjan kansallispäivän juhlintaa Festplassenilla vuonna 2009. ==Lähteet== ==Aiheesta muualla== Luokka:Bergen Luokka:Puistot
Decatur

Decatur voi tarkoittaa muun muassa seuraavia: ==Henkilöitä== * Stephen Decatur Sr. (1751–1808), yhdysvaltalainen meriupseeri * Stephen Decatur Jr. (1779–1820), yhdysvaltalainen meriupseeri ==Kaupunkeja Yhdysvalloissa== * Decatur, kaupunki Alabamassa * Decatur, kaupunki Arkansas’ssa * Decatur, Atlantan esikaupunki DeKalbin piirikunnassa Georgiassa * Decatur, kaupunki Illinois’ssa * Decatur, kaupunki Indianassa * Decatur, kaupunki Mississippissä * Decatur, kaupunki Tennesseessä * Decatur, kaupunki Texasissa ==Piirikuntia Yhdysvalloissa== * Decaturin piirikunta (Georgia) * Decaturin piirikunta (Indiana) * Decaturin piirikunta (Iowa) * Decaturin piirikunta (Kansas) * Decaturin piirikunta (Tennessee) ==Muuta== *USS Decatur (DDG-73), Yhdysvaltain laivaston ohjushävittäjä
Kirjallisuusvuosi 1750

Kirjallisuusvuosi 1750 käsittelee vuoden 1750 tärkeitä kirjallisuuden tapahtumia, uutisia ja julkistuksia. == Tapahtumia == * Encyclopédie- tietosanakirjaa kirjoittava ryhmä alkoi kokoontua viikoittain paroni d’Holbachin salongissa Pariisissa. * Carlo Goldoni pyrki kirjoittamaan viikoittain uuden komedian Venetsian Teatro San Angelo -teatteriin. Niitä valmistui 16. == Julkaisuja == * Carlo Goldoni - La Bottega di Caffe (näytelmä) * Carlo Goldoni - Il bugiardo * Carlo Goldoni - I pettegolezzi delle donne * Carlo Goldoni - Il teatro comico * Carlo Goldoni - Il vero amico * Gabriel Cramer - Introduction à l'analyse des lignes courbes algébriques (algebraa) * Eliza Haywood - A Present for Women Addicted to Drinking * Mary Jones - Miscellanies (runoteos) * Jean-Jacques Rousseau - Discours sur les sciences et les arts (filosofiaa) * Thomas Warton - The Triumph of Isis (runoteos) 1750 Luokka:1750
Kirjallisuusvuosi 1749

Kirjallisuusvuosi 1749 käsittelee vuoden 1749 tärkeitä kirjallisuuden tapahtumia, uutisia ja julkistuksia. == Tapahtumia == * Tanskalainen sanomalehti Kjøbenhavnske Danske Post-Tidender alkoi ilmestyä. Sen myöhempi nimi on Berlingske. * Denis Diderot oli muutaman viikon Vincennesissä vankina teoksensa Lettre sur les aveugles à l'usage de ceux qui voient takia. * Suomen kielessä käytettiin ensimmäisen kerran sanaa miljoona. == Julkaisuja == * John Cleland - Memoirs of a Woman of Pleasure (volume II) * Étienne Bonnot de Condillac - Traité des systèmes (tietoteoriaa) * Denis Diderot - Lettre sur les aveugles à l'usage de ceux qui voient (filosofiaa) * Henry Fielding - Tom Jones (romaani) * Georges Leclerc de Buffon - Histoire naturelle (luonnontieteiden yleisesitys) ==Lähteet== 1749 Luokka:1749
Raymond Oliver

Raymond Oliver (1909–1990) oli ranskalainen kokki, jota pidettiin alalla yhtenä maailman parhaista. Hän omisti Le Grand Véfour -ravintolan, joka sai kolme Michelinin tähteä. Ravintola oli monien julkisuuden henkilöiden suosiossa. Oliver jäi eläkkeelle vasta 75-vuotiaana, kun ravintolaan oli tehty terrori-isku. Oliver keräsi vanhoja ruokakirjoja ja julkaisi itse 30 teosta. Hän isännöi televisiossa ruokaohjelmaa ja toimi kokkikilpailun tuomarina. == Lähteet == Luokka:Ranskalaiset kokit Luokka:Vuonna 1909 syntyneet Luokka:Vuonna 1990 kuolleet
Böömin massiivi

Böömin massiivi on Tšekissä ja osittain myös Saksassa ja Puolassa sijaitseva vuoristoalue. Sudeetit, jotka sijaitsevat Tšekin, Saksan ja Puolan alueella,ovat Böömin massiivin korkein alue. Sudeetteihin kuuluvat Riesengebirgen vuoristo ja Puolan lounaisosassa sijaitsevat Pöytävuoret. == Lähteet == Luokka:Euroopan vuoret
Skärgård – saaristo – Archipelago & Myrskyluodon Maija

Skärgård – saaristo – Archipelago & Myrskyluodon Maija on Lasse Mårtensonin kuudes studioalbumi, joka julkaistiin vuonna 1977. Albumi sisältää takakannen mukaan "sävelkuvia Saaristomeren 15 000 saaresta" ja musiikkia Åke Lindmanin televisiosarjasta Myrskyluodon Maija. Albumi julkaistiin vinyylilevynä ja C-kasettina Suomessa vuonna 1977. Ruotsissa albumi julkaistiin ensimmäistä kertaa vinyylilevynä seuraavana vuonna 1978. Suomessa albumista julkaistiin uusintapainos vinyylilevynä Kerberosin toimesta vuonna 1982 ja siitä kuuden vuoden päästä vuonna 1988 julkaistiin ensimmäinen CD-painos. Vuonna 1995 Fazer Records julkaisi albumin uudestaan CD-levynä. Albumi ylitti kultalevyrajan vuonna 1978 ja sitä on myyty 26 000 kappaletta. == Kappaleet == Kaikki kappaleet säveltänyt ja sovittanut Lasse Mårtenson, ellei toisin mainita. === A-puoli === # # # # # # # === B-puoli === # * # # # # # == Tuotanto == * Sven Nikander - etukansi (Bogskär, Föglö) * Timo Kirves - takakansi (Jurmo, Korpo) == Lähteet == == Aiheesta muualla == * Åke Lindmanin Myrskyluodon Maija -televisiosarja Yle Areenassa Luokka:Vuoden 1977 albumit Luokka:Lasse Mårtensonin albumit Luokka:Suomalaiset albumit
Kubanin valtionyliopisto

Kubanin valtionyliopisto () on venäläinen julkinen yliopisto Krasnodarissa. Se on yksi Etelä-Venäjän suurimmista ja vanhimmista yliopistoista. Yliopisto perustettiin vuonna 1920 Krasnodarissa. Sen ensimmäinen valittu rehtori oli Nikandr Marks, Venäjän keisarillisen armeijan entinen kenraali, historioitsija ja muinaisvenäläisen paleografian asiantuntija. Vuonna 1994 yliopisto tunnustettiin yhdeksi Venäjän johtavista korkeakouluista. Vuosina 2004 ja 2005 yliopisto sijoittui Venäjän sadan parhaan korkeakoulun joukkoon ja sai eurooppalaisen laatumitalin. Vuonna 2008 Krasnodarin alueellisen opetusministeriön entinen johtaja Mihail Astapov nimitettiin yliopiston rehtoriksi. Kubanin valtionyliopisto on kouluttanut ulkomaisia ammattilaisia vuodesta 1970 lähtien. Sen ulkomaiset tutkinnon suorittaneet tulevat yli 120 maasta. Nykyään yliopisto kouluttaa edelleen opiskelijoita Aasiasta, Amerikasta, Afrikasta ja Euroopasta. Luokka:Venäjän yliopistot ja korkeakoulut Luokka:Krasnodar
Kirjallisuusvuosi 1748

Kirjallisuusvuosi 1748 käsittelee vuoden 1748 tärkeitä kirjallisuuden tapahtumia, uutisia ja julkistuksia. == Tapahtumia == * Ranskalainen aikakauskirja Correspondance littéraire, philosophique et critique alkoi ilmestyä. * John Cleland julkaisi nimettömästi ensimmäisen osan eroottisesta teoksestaan Memoirs of a Woman of Pleasure, joka tunnetaan paremmin nimellä Fanny Hill – erään ilotytön muistelmat. == Julkaisuja == * John Cleland - Memoirs of a Woman of Pleasure * Denis Diderot - Les bijoux indiscrets * Leonhard Euler - Introductio in analysin infinitorum (matemaattisten funktioiden ensimmäinen selitys) * Carlo Goldoni - La vedova scaltra (komedia) * Eliza Haywood - Life's Progress through the Passions (romaani) * Montesquieu - De l’esprit des lois (oikeustieteen perusteos) * Samuel Richardson - Clarissa Harlowe (kirjeromaani) 1748 Luokka:1748
Pekka Heinonen

Pekka Kalevi Heinonen (19. kesäkuuta 1940 Helsinki – 22. helmikuuta 2017Hautakivi Hietaniemen hautausmaalla, alue 03, kortteli 032, rivi 02, paikkanumero 39a.Heinonen Pekka Kalevi. hautahaku.fi) oli suomalainen uimahyppääjä. Heinonen osallistui Rooman kesäolympialaisiin 1960 ja sijoittui kerroshypyissä 26:nneksi. PM-kisoissa hän sijoittui viidenneksi vuonna 1969. SM-kilpailuissa hän voitti kerroshypyissä kultaa vuosina 1960, 1969, 1970 ja 1977 ja hallissa kultaa 1969 ja 1970. Heinonen edusti Helsingin Uimareita, Härveliä ja Vantaan Palloa, jonka yksi perustajäsen hän oli. Pellehyppääjänä Heinonen käytti taiteilijanimeä ”Suolattu Lahna”. Heinosen kaksoisveli Lauri ja toinen veli Esa olivat myös uimahyppyjen SM-mitalisteja. Kolmas veli Paavo pelasi jalkapallomaalivahtina SM- ja maajoukkuetasolla. == Lähteet == Luokka:Suomalaiset uimahyppääjät Luokka:Vuonna 1940 syntyneet Luokka:Vuonna 2017 kuolleet
Belaruskaja Hrada

Belaruskaja Hrada on Valko-Venäjän korkein rinnealue. Se ulottu maan koillisosasta pääkaupungin Minskin seudulle, mistä saa alkunsa Minskin ympärillä sijaitseva ylänköalue. Rinneketju on kaikkiaan 500 km pitkä. Korkein kukkula, Dzjaržynsk on 345 metriä korkea, kun mäkien keskimääräinen korkeus on noin 250 metriä. Rinnealueen osa-alueita ovat muun muassa Hrodna, Vaukavyski ja Navahrudak. == Lähteet == Luokka:Valko-Venäjän maantiede